Harald Stenerud

Harald Stenerud (født 10. mai 1897 i Moss, død 5. februar 1976 i Bergen) var en norsk friidrettsutøver og en av Norges fremste kastere på slutten av 1920-tallet. 

Under OL i 1928 tok Stenerud en noe overraskende 4.-plass i diskos med ny personlig rekord, 45,80. Etter hjemkomsten fra OL klarte han 47,28 i et ekstrakast under et stevne på Bislett, bare 4 cm kortere enn Clarence Housers vinnerresultat fra OL. I 1929 forbedret han den norske diskosrekorden til 47,20, også det på Bislett. 

Stenerud ble norsk mester i diskos to ganger, i 1928 og 1931, i tillegg tok han to sølv og to bronsemedaljer i NM.

I sleggekast ble han norsk mester hele sju ganger, 1928-1931 og 1933-1935, i tillegg tok han to sølv og en bronse. Han satte norsk rekord i slegge to ganger. Under OL i 1928 fikk han en relativt beskjeden 17.-plass i slegge. Dagen før sitt tidligere nevnte ekstrakast i diskos på 47,20 fikk han full klaff i sleggeringen. Han fikk opp et kast på 50,39 – en forbedring av den norske rekorden på over 3,5 meter. Bare fem kastere i verden kastet lengre enn Stenerud dette året, og hans norske rekord ble stående i 21 år.

Harald Stenerud var bosatt i Bergen og var medlem av TIF Viking. Han var lokomotivfører av yrke.

Medaljer i norske mesterskap

Referanser

Eksterne lenker 
 

Norske diskoskastere
Norske sleggekastere
Norgesmestere i friidrett
Friidrettsutøvere under Sommer-OL 1928
Deltakere for Norge under Sommer-OL 1928
Personer fra Moss kommune
Fødsler i 1897
Dødsfall i 1976
Friidrettsutøvere for TIF Viking